Javorníček

Javorníček je národná prírodná rezervácia v pohorí Považský Inovec v podcelku Nízky Inovec, približne 1 km východne od zrúcaniny hradu Tematín. Nachádza sa v katastrálnom území obcí Lúka, Stará Lehota a Hrádok, okres Nové Mesto nad Váhom v Trenčianskom kraji. Vyhlásená bola v roku 1982 na rozlohe 15,1 ha, bez ochranného pásma. Na území rezervácie platí 5. stupeň ochrany. Predmetom ochrany sú: Zachovalé sutinové lesy a vápencové bralá v Považskom Inovci s bohatou flórou i faunou význačnou zastúpením severských i teplomilných prvkov na vedeckovýskumné a náučné ciele. Rezervácia je od roku 2004 súčasťou územia európskeho významu Tematínske vrchy. Referencie Externé odkazy Javorníček v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape